**12.09.2022.**

**E-pasta nosaukums**

Atšķirīgs iepakojums pielāgotajai vakcīnai “Spikevax bivalent Original/Omicron BA.1” (Moderna)

**E-pasta teksts**

Informējam, ka šī gada 1. septembrī reģistrētā omikrona apakšpaveidam BA.1 pielāgotā vakcīna “Spikevax bivalent Original/Omicron BA.1” **pirmajās piegādēs Jums tiks/tika piegādāta iepakojumā, kas dizaina ziņā ir atšķirīgs no reģistrētā (un zāļu aprakstā iekļautā) iepakojuma un izskatīsies kā tālāk redzamajā attēlā**:

|  |  |
| --- | --- |
| **2.5 mL Carton Label**Text  Description automatically generated | **2.5 mL Multidose Vial Label**Qr code  Description automatically generated |

Vēršam uzmanību, ka šīs vakcīnas lietošanas nosacījumi ir aprakstīti Jums šī gada 8. septembrī nosūtītajā Vakcinācijas rokasgrāmatā. **Vienas balstvakcinācijā izmantojamās vakcīnas devas tilpums ir 0,5 ml** (šāda deva satur 50 µg RNS (25 µg mRNS, kas kodē oriģinālā vīrusa varianta S proteīnu, un 25 µg mRNS, kas kodē Omicron BA.1 varianta S proteīnu).

No reģistrētā atšķirīgais marķējums pirmajās piegādēs ir saskaņots Eiropas Zāļu aģentūrā.

Papildu informācijai: Zāļu valsts aģentūra informē, ka zāļu apraksts latviešu valodā ir pieejamas [Zāļu reģistrā ZVA tīmekļvietnē](https://dati.zva.gov.lv/zalu-registrs/?iss=1&q=spikevax&IK-1=1&IK-2=2&NAC=on&SAT=on&DEC=on&ESC=on&ESI=on&PIM=on&RNE=on) (klikšķinot uz konkrētās vakcīnas nosaukuma).